# Franjo Vlašić

### Izvor: Wikipedija

Franjo Vlašić (Dombovar, Mađarska, 24. travnja 1766. - Zagreb, 16. svibnja 1840.), hrvatski ban

Banom je imenovan 10. veljače 1832., kada postaje i zapovijedajućim generalom u Hrvatskoj i Slavoniji. Te godine podupire molbu čelnika hrvatskog narodnog preporoda Ljudevita Gaja da mu se dozvoli izdavanje preporodnih novina u Zagrebu. Sa zagrebačkim biskupom Aleksandrom Alagovićem preuzeo je 1836. godine pokroviteljstvo nad akcijom osnivanja društva za unapređenje prosvjete na narodnom jeziku, koju je Gaj pokrenuo. Suprotstavljajući se mađarskim teritorijalnim i jezičnim zahtjevima, Vlašić se pridružio općem otporu hrvatskih staleža, pa je na Požunskom saboru od 1832. do 1836. branio pravo Hrvatske na Rijeku i njezino primorje, a kada su Mađari na Požunskom saboru od 1839. do 1840. godine donijeli zaključak o uvođenju mađarskoga jezika u javni život Hrvatske, ban je 21. siječnja 1840. godine, predstavkom zamolio cara i kralja Ferdinanda i da ne potvrdi taj zaključak. I doista, mađarski zaključak iz Požuna nije dobio vladarevu potvrdu.

Dobavljeno iz "http://hr.wikipedia.org../../../f/r/a/Franjo_Vla%C5%A1i%C4%87_06f3.html"

Kategorije: Hrvatski banovi | Hrvatske vojskovođe

##### Views

- Članak
- Razgovor
- Trenutna inačica

##### Traži